Sentimenttianalyysi auttaa viestinnän mittaamisessa monilla eri keinoilla: sen avulla pystyy selvittämään esimerkiksi sitä, millaiset mediat tai toimittajat suhtautuvat eri aiheisiin kriittisimmin, kuinka laaja näkyvyys negatiivisella, positiivisella tai neutraalilla näkyvyydellä on ollut, ja mitkä aiheet tai teemat ovat olleet tarkastelujakson aikana positiivisimmassa tai negatiivisimmassa valossa. Sentimenttianalyysi konkretisoi myös sitä, millä sävyllä yrityksen avainhenkilöt, eli spokes personit mediassa näyttäytyvät ulkopuolisten keskustelujen ja artikkelien kautta. Sentimenttianalyysi syventää viestinnän mittareita.
Sentimenttianalyysiä voi käyttää monissa erilaisissa tapauksissa. Media-analyysissa sentimenttianalyysin kohde voi olla esimerkiksi:– yritys tai organisaatio
– kilpaileva yritys tai organisaatio
– yrityksen oma tuote, palvelu tai tavaramerkki
– kilpaileva tuote, palvelu tai tavaramerkki.